gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
રેટ-કટની પ્રબળ આશામાં શૅરબજાર ૪ મહિનાની ટોચે
You need an iframes capable browser to view this content.
લિસ્ટિંગના વળતા દિવસે બીએસઈ ૪ ટકા ડાઉન :  અંબુજા અને એસીસીમાં મર્જરની હવાથી મજબૂતી :  શુગર શૅરની મીઠાશ વધી
શૅરબજારનું ચલકચલાણું - અનિલ પટેલ
વિશ્વબજારોના ધીમા સુધારાની હૂંફ વચ્ચે રિઝર્વ બૅન્ક તરફથી વ્યાજદરમાં ઘટાડાના પ્રબળ આશાવાદ પાછળ સેન્સેક્સ ગઈ કાલે ૧૯૯ પૉઇન્ટની મજબૂતીમાં ર૮,૪૩૯ તથા નિફ્ટી ૬૦ પૉઇન્ટ વધીને ૮૮૦૧ બંધ રહ્યા છે. ઇન્ટ્રા-ડેમાં નિફ્ટી ૮૪૧૪ને વટાવી ગયો હતો. પાંચમી ઑક્ટોબર બાદ પ્રથમ વાર નિફ્ટીમાં ૮૪નું લેવલ દેખાયું છે. સેન્સેક્સમાં ર૮,૪૮૭ની ઊંચી સપાટી બની હતી. દરમ્યાન તગડા લિસ્ટિંગના વળતા દિવસે બીએસઈનો શૅર આશરે લાખ શૅરના કામકાજમાં ૧૦૮૮ રૂપિયાની ઇન્ટ્રા-ડે ટોપીથી ગગડી ૧૦ર૩ થઈ અંતે ચાર ટકા ઘટીને ૧૦ર૬ રૂપિયા બંધ રહ્યો છે. માર્કેટ-બ્રેડ્થમાં પૉઝિટિવિટી બરકરાર છે. બજાર આગલા બંધથી ૧૦૦ પૉઇન્ટના ગૅપમાં ખૂલી એને ઇન્ટ્રા-ડે બૉટમ બતાવી આખો દિવસ મજબૂત વલણમાં હતું. સેન્સેક્સના ૩૦માંથી ર૦ તથા નિફ્ટીના પ૧માંથી ૩૩ શૅર પ્લસમાં હતા. આઇસીઆઇસીઆઇ બૅન્ક તથા આઇટીસીની તેજી બજારને આશરે ૯પ પૉઇન્ટ ફળી હતી. સન ફામાર્‍ ઉપરમાં ૬૭૬ થઈ અંતે ૪ ટકા વધીને ૬૭૩ રૂપિયાના બંધમાં ટૉપ ગેઇનર હતો. એનાં પરિણામ ૧૪મીએ છે. ડૉ. રેડ્ડીઝ લૅબમાં ઘટેલા ત્રિમાસિક નેટ પ્રૉફિટના શૅરના ભાવમાં ૬રર રૂપિયાનું નજીકના વર્ષનું શિખર મેળવીને પ્રૉફિટ બુકિંગમાં દોઢ ટકો ઘટીને પ૯૯ હતો. એનાં પરિણામ ૮ ફેબ્રુઆરીએ છે.
મિડકૅપ, એનર્જી, કન્ઝ્યુમર ડ્યુરેબલ્સ, ઑઇલ-ગૅસ, પીએસયુ જેવા ઇન્ડાઇસિસમાં નવાં ઊંચાં શિખરો
મલ્ટિનૅશનલ પેરન્ટ લાફાર્જ હોલસ્ટીમ દ્વારા સબસિડિયરી અંબુજા સિમેન્ટ્સ અને એસીસીને મર્જ કરવાની યોજનાના અહેવાલ પાછળ ગઈ કાલે બન્નને કાઉન્ટર ઝમકમાં હતાં. બે રૂપિયાની ફેસવૅલ્યુવાળો અંબુજા સિમેન્ટ્સ ત્રણેક ગણા વૉલ્યુમમાં ઉપરમાં ર૪ર રૂપિયા વટાવી છેલ્લે ૪.૭ ટકા વધીને ર૪૦ રૂપિયા બંધ હતો. એસીસીની ફેસવૅલ્યુ ૧૦ રૂપિયા છે. ભાવ ચારેક ગણા કામકાજમાં ૧પ૦૦ રૂપિયાની ઇન્ટ્રા-ડે હાઈ બાદ અંતે ચાર ટકાની આગેકૂચમાં ૧૪૮પ રૂપિયા હતો. લાફાર્જ હોલસ્ટીમનું હોલ્ડિંગ અંબુજા સિમેન્ટ્સમાં ૬૩ ટકાનું તથા એસીસીમાં પ૦ ટકાનું છે. શૅરબજારના સત્તાવાળા તરફથી બન્ને કંપનીઓ પાસે સૂચિત મર્જરના અહેવાલ વિશે ખુલાસો માગવામાં આવ્યો છે. જોકે આ લખાય છે ત્યાં સુધી જવાબ આવ્યો નથી. દરમ્યાન ગઈ કાલે સિમેન્ટ શૅર તેજીના ચણતરમાં હતા. ઉદ્યોગના ૪૩માંથી ૭ શૅર જ નરમ હતા. પણ્યમ સિમેન્ટ્સ ૭૩ ગણા કામકાજમાં ર૦ ટકાની તેજીની સર્કિટમાં ૬૮ રૂપિયા નજીક ગયો હતો. આંધþ સિમેન્ટ, ઇન્ડિયા સિમેન્ટ અને શિવા સિમેન્ટ્સ નવા ઊંચા શિખરે ગયા હતા.
ઘરઆંગણે ઉત્પાદનમાં ઘટાડો અને વિશ્વબજારની હૂંફ વચ્ચે શુગરના ભાવ વધી રહ્યા છે. એની સાથે શુગર શૅરમાંય તેજીનો ટ્રેન્ડ આગળ વધવા લાગ્યો છે. ગઈ કાલે શુગર ઉદ્યોગનાં ૩૭ કાઉન્ટરમાંથી માત્ર ૩ શૅર ડાઉન હતા. આંધþ શુગર, બલરામપુર ચીની, ધામપુર શુગર, દ્વારકેશ શુગર, ઇન્ડિયા સુક્રોઝ, કેએમ શુગર જેવા અડધો ડઝન શૅરમાં નવી ઊંચી સપાટી દેખાઈ હતી. રાણા શુગર, રિગા શુગર, કેસીપી શુગર, ઉત્તમ શુગર, પિકાડેલી, થિરુઅરુણ, પૅરી શુગર, ગાયત્રી શુગર, રેણુકા શુગર, બજાજ હિન્દુસ્તાન કેસર એન્ટરપ્રાઇઝ, બન્નારી અમાન, ધામપુર શુગર, એમપી શુગર ત્રિવેણી, મવાણા જેવી જાતો ૪થી બારેક ટકા વધી હતી.
બૅન્કિંગ તથા હેલ્થકૅરમાં ઉછાળો
મુંબઈ શૅરબજારના ૧૯ સેક્ટરલ ઇન્ડાઇસિસમાંથી ૧૮ ઇન્ડાઇસિસ વધ્યા હતા.
બૅન્કેક્સ સૌથી વધુ ૨૧૬.૪૩ વધીને ૨૩,૩૫૪.૪૧ બંધ રહ્યો હતો. આ ઇન્ડેક્સમાં સમાવિક્ટ ૧૦ બૅન્કોમાંથી ૬ના ભાવ વધ્યા હતા. આઇસીઆઇસીઆઇ બૅન્કનો ભાવ સૌથી વધુ ૩.૧૮ ટકા વધીને ૨૯૦.૩૫ રૂપિયા બંધ રહ્યો હતો. ઍક્સિસ બૅન્કનો ભાવ ૧.૪૯ ટકા વધ્યો હતો.
હેલ્થકૅર ઇન્ડેક્સ ૧૯૪.૪૮ વધીને ૧૫,૪૪૯.૪૬ બંધ રહ્યો હતો. આ ઇન્ડેક્સમાં સમાવિક્ટ ૬૯ કંપનીમાંથી ૪૪ના ભાવમાં વૃદ્ધિ થઈ હતી. એસએમએસ ફાર્માનો ભાવ સૌથી વધુ ૬.૦૪ ટકા વધીને ૯૨.૨૦ રૂપિયા બંધ રહ્યો હતો. સિનકોમ્ફનો ભાવ ૫.૪૭ ટકા, જ્યુબિલન્ટનો ૫.૪૩, બ્લીસ જીવીએસનો ૪.૨૫ ટકા વધ્યો હતો.
કન્ઝ્યુમર ડ્યુરેબલ્સ ઇન્ડેક્સ ૧૬૩.૬૦ વધીને ૧૩,૦૮૨.૮૭ બંધ રહ્યો હતો. આ ઇન્ડેક્સમાં સમાવિક્ટ ૧૦ કંપનીમાંથી ૬ના ભાવ વધ્યા હતા. પી. સી. જ્વેલર્સનો ભાવ સૌથી વધુ ૩.૭૭ ટકા વધીને ૩૮૮.૦૫ રૂપિયા બંધ રહ્યો હતો. ટાઇટનનો ભાવ ૩.૦૭ ટકા અને વ્હર્લપુલનો ૨.૮૯ ટકા વધ્યો હતો.
ઑટો ઇન્ડેક્સ ૧૪૦.૯૨ વધીને ૨૨,૨૮૮.૦૭ બંધ રહ્યો હતો. આ ઇન્ડેક્સમાં સમાવિક્ટ ૧૩ કંપનીમાંથી ૯ના ભાવ વધ્યા હતા. ભારત ર્ફોજનો ભાવ સૌથી વધુ ૪.૩૭ ટકા વધીને ૯૮૯.૦૫ રૂપિયા બંધ રહ્યો હતો. કિમન્સ ઇન્ડિયાનો ભાવ ૨.૫૭ ટકા વધ્યો હતો.
કૅપિટલ ગુડ્સ ઇન્ડેક્સ ૧૧૮.૭૯ વધીને ૧૫,૨૧૫.૦૨ બંધ રહ્યો હતો. આ ઇન્ડેક્સમાં સમાવિક્ટ ૨૬ કંપનીમાંથી ૧૯ના ભાવમાં વૃદ્ધિ થઈ હતી. હેવેલ્સનો ભાવ સૌથી વધુ ૩.૨૦ ટકા વધીને ૪૩૪ રૂપિયા બંધ રહ્યો હતો. સિમેન્સનો ભાવ ૩.૦૧ ટકા અને ક્રૉમ્પ્ટન ગ્રીવ્ઝનો ૨.૮૦ ટકા વધ્યો હતો. એફએમસીજી ઇન્ડેક્સ ૧૧૩.૪૦ વધીને ૮૯૭૭.૬૭ બંધ રહ્યો હતો. આ ઇન્ડેક્સમાં સમાવિક્ટ ૬૮ કંપનીમાંથી ૪૮ના ભાવ વધ્યા હતા. રેણુકા શુગરનો ભાવ સૌથી વધુ ૧૨.૫૪ ટકા વધીને ૧૭.૦૫ રૂપિયા બંધ રહ્યો હતો. ગુજરાત અંબુજા એક્સપોટ્ર્સનો ભાવ ૧૧.૫૨ ટકા, કેસીપી શુગરનો ૧૧.૦૮ ટકા અને ધામપુર શુગરનો ભાવ ૮.૨૯ ટકા વધ્યો હતો.
ઓએનજીસીમાં ર૩૬ રૂપિયાના ટાર્ગેટ સાથે બ્રોકિંગ ફર્મ એડલવાઇસ તરફથી બાયની ભલામણ કરવામાં આવી છે.
આઇડીએફસીમાં ૮૬ રૂપિયાના ટાર્ગેટ સાથે બ્રોકિંગ ફર્મ મોતીલાલા ઓસવાલ દ્વારા બુલિશ વ્યુ જારી થયો છે.
ઇન્ડિયન ઑઇલ કૉર્પોરેશનમાં ૪રપ રૂપિયાના ટાર્ગેટ સાથે એચડીએફસી સિક્યૉરિટીઝ દ્વારા લેવાની સલાહ અપાઈ છે.
બજાજ ઑટોમાં બ્રોકિંગ ફર્મ કાર્વી સ્ટૉકબ્રોકિંગ તરફથી ૩ર૦૦ રૂપિયાના ટાર્ગેટ સાથે બાયુનું રેટિંગ અપાયું છે.
કૅડિલા હેલ્થકૅરમાં ૪૧૦ રૂપિયાના ટાર્ગેટ સાથે બ્રોકિંગ ફર્મ કેઆર ચોકસી સિક્યૉરિટીઝે ખરીદવાની જાણ કરી છે. એડલવાઇસે અહીં ૪૬૦ રૂપિયાનો ટાર્ગેટ આપ્યો છે.
ટેક મહિન્દ્રમાં પરપ રૂપિયાના ટાર્ગેટ સાથે આઇસીઆઇસીઆઇ ડાયરેક્ટ તરફથી લેવાની ભલામણ કરવામાં આવી છે.
એચડીએફસી બૅન્કમાં ૧૪૧૭ રૂપિયાના ટાર્ગેટ સાથે બ્રોકિંગ ફર્મ આયોજિત બીએનપી પારિબાસે ખરીદવાની સલાહ આપી છે.
આઇઆરબી ઇન્ફ્રાસ્ટ્રક્ચરમાં ર૬૦ રૂપિયાના ટાર્ગેટ સાથે બ્રોકિંગ ફર્મ આઇસીઆઇસીઆઇ ડાયરેક્ટ તરફથી રોકાણ જાળવી રાખવા કહેવાયું છે.
કર્ણાટકા બૅન્કમાં ૧૩૬ રૂપિયાના ટાર્ગેટ સાથે ઍક્સિસ ડાયરેક્ટ દ્વારા લેવાની ભલામણ કરવામાં આવી છે.
બાયોકોનમાં ૭પ૦ રૂપિયાના ટાર્ગેટ સાથે બ્રોકિંગ ફર્મ મોતીલાલ ઓસવાલ તરફથી વેચવાની સલાહ અપાઈ છે.
વિપ્રોમાં પપ૮ રૂપિયાના ટાર્ગેટ સાથે બ્રોકિંગ ફર્મ એડલવાઇસે બાયની ભલામણ કરી છે. તો કે. આર. ચોકસી તરફથી ૪૯પ રૂપિયાના ટાર્ગેટ સાથે રોકાણ હોલ્ડ કરવાની જાણ કરવામાં આવી છે.
રિલાયન્સ ઇન્ડસ્ટ્રીઝમાં ૧૩૩૦ રૂપિયાના ટાર્ગેટ સાથે ઍક્સિસ ડાયરેક્ટ તરફથી બુલિશ વ્યુ જારી કરવામાં આવ્યો છે.
રાલીઝ ઇન્ડિયામાં બ્રોકિંગ ફર્મ રેલિગેર તરફથી ર૯૦ રૂપિયા તથા ઈસ્ટ ઇન્ડિયા સિક્યૉરિટીઝ દ્વારા ર૬૭ રૂપિયાના ટાર્ગેટ સાથે બાયનું રેટિંગ અપાયું છે.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.